344 e.C.

344 e.C. foi un añu del calendariu romanu pre-xulianu. Na dómina, esti añu foi conocíu como Añu del Consuláu de Rutilu y Torcuatu (y tamién, menos frecuentemente, como añu 410 Ab urbe condita). La denominación 344 e.C. tien usáose de magar l'entamu de la Edá Media, cuando'l calendariu Anno Domini convirtióse na forma avezada de denomar los años n'Europa.

 Fechos 

 Imperiu persa 
 El rei de Caria, Hidriéu, muerre, y dexa al frente de la satrapía persa a la so hermana Ada, cola que taba casáu.

 Grecia 
 L'estadista ateniense Demóstenes viaxa al Peloponesu pa separtar toles ciudaes que pudiera de la influyencia macedonia. Los sos esfuercios foron en bona midida estériles, porque la mayoría los peloponesios víen al rei macedoniu Filipu II como'l garante de la so llibertá. Poro, unviaron una embaxada conxunta a Atenes pa protestar poles actividaes de Demóstenes. En rempuesta a eses quexes Demóstenes escribe la so Segunda Filípica, na qu'ataca ferozmente a Filipu.
 El filósofu y científicu griegu Aristóteles viaxa d'Aso a Lesbos col envís d'estudiar la historia natural, y especialmente la bioloxía marina.

 Sicilia 
 L'aristocracia de Siracusa pidi axuda a la so ciudá madre, Corintu, escontra'l tiranu Dionisiu II. En rempuesta al so llamáu una espedición militar, dirixida pol xeneral corintiu Timoleón, cola pa Sicilia. Desembarca en Tauromenium (Taormina) el 21 de marzu, y vese forciáu a lluchar escontra dos exércitos: el de Dionisiu, y otru dirixíu por Hicetas, tiranu de la cercana ciudá de Lentini, que llamara nel so auxiliu a soldaos cartaxineses. Pese a ello, con argucies, Timoleón consigue derrotalos a los dos y ocupa Siracusa.
 Dionisiu II marcha pal exiliu tres de la esitosa invasión de Timoleón de Corintu.

 Nacencies 
   -

 Muertes 
 Hidriéu, sátrapa de Caria perteneciente a la Dinastía Hecatómnida.

 Referencies 

 Enllaces esternos 

Categoría:Sieglu IV e.C.